Hans Zultner

Hans Zultner (født. 27. desember 1930 i Sighișoara, Târnava Mare-fylket) er en tidligere håndballspiller og trener. Han tilhører den Siebenbürgen-saksiske minoriteten i Romania. Siden begynnelsen av 1970-årene har han bodd i Heilbronn, Tyskland. 

Zultner studerte ved Bischof Teutsch-pedagogiske gymnas i Sighișoara (nåværende «Joseph Haltrich»-videregående skole). Mens han var gymnasiast spilte han for Victoria Sighișoara (seniorer), som han vant landsmesterskapet i utendørshåndball (11 spillere) med i 1948. Selv om han var kvalifisert til å arbeide som lærer etter det, bestemte han seg for å fortsette studiene ved Idrettshøyskolen i București, der han tok avsluttende eksamen i 1955. I București var han medlem av C.C.A., som han vant landsmesterskapet med i 1951.

Han ble idrettslærer i sin hjemby i 1956, der han oppdaget bl.a. Roland Gunnesch, fremtidig dobbel verdensmester og viseolympisk mester med Romanias herrelandslag.

Han emigrerte i 1972 til Vest-Tyskland, der han arbeidet som gymlærer og håndballtrener i 22 år.

Referanser

Bibliografi 
 Johann Steiner, Handball-Geschichten(n): Siebenbürger Sachsen und Banater Schwaben ebnen Rumänien den Weg zum Gewinn von sieben Weltmeistertiteln, ADZ-Verlag, București 2003, ISBN 973-8384-12-5
 Artikkel i forbindelse med hans 75-årsdag (på tysk)

Rumenske håndballtrenere
Rumenske håndballspillere
Personer fra Sighișoara